ধর্মীয় যুদ্ধ

একটি ধর্মীয় যুদ্ধ বা ধর্মের জন্য যুদ্ধ, কখনও কখনও পবিত্র যুদ্ধ (ল্যাটিন: sanctum bellum) হিসেবেও পরিচিত, এমন একটি যুদ্ধ বা সংঘর্ষ যা প্রধানত ধর্ম ও বিশ্বাসের পার্থক্যের কারণে সংঘটিত বা সমর্থিত হয়। আধুনিক যুগে, ধর্মীয়, অর্থনৈতিক, জাতিগত বা অন্যান্য দিকগুলির মধ্যে কোনটি একটি যুদ্ধের ক্ষেত্রে প্রাধান্য পাচ্ছে তা নিয়ে প্রায়শই বিতর্ক হয়। একটি যুদ্ধকে ধর্মীয় যুদ্ধ বলা যাবে কি না, তা নির্ধারণ করতে গিয়ে অনেক জটিল প্রশ্নের সম্মুখীন হতে হয়। যেমন, ধর্ম কী, ধর্মীয় যুদ্ধের সংজ্ঞা কী, এবং যুদ্ধে ধর্মের ভূমিকা কতটা গুরুত্বপূর্ণ—এসব প্রশ্নের উত্তর খুঁজতে হয়। এই প্রশ্নগুলির উত্তর ধর্মীয় যুদ্ধের পরিমাণ কতটা তা সম্পর্কে সিদ্ধান্তে বড় ধরনের প্রভাব ফেলে।

জেফ্রি বার্টন রাসেল-এর মতো পণ্ডিতদের মতে, সংঘাতগুলি কেবল ধর্মের সাথে সম্পর্কিত নাও হতে পারে বরং ধর্মীয় মর্মের আড়ালে পৃথিবী শাসন, জাতিগত, সামাজিক, রাজনৈতিক এবং অর্থনৈতিক কারণগুলিও থাকতে পারে।  অন্য কিছু পণ্ডিতের মতে, "ধর্মীয় যুদ্ধ" বলতে যা বোঝানো হয়, তা মূলত একটি "পশ্চিমা দ্বৈততা" এবং বিগত কয়েক শতাব্দীর একটি আধুনিক ধারণা। তারা মনে করেন, যেসব যুদ্ধকে "ধর্মীয়" বলে শ্রেণিবদ্ধ করা হয়, সেগুলোরও আসলে জাগতিক (অর্থনৈতিক বা রাজনৈতিক) প্রভাব রয়েছে। ইসরায়েলি-ফিলিস্তিনি সংঘাত, সিরীয় গৃহযুদ্ধ, এবং আফগানিস্তান ও ইরাকের যুদ্ধসহ বিভিন্ন সংঘাতে ধর্মীয় উপাদান প্রকাশ্য, যদিও একে কখনো মৌলবাদ, আবার কখনো ধর্মীয় উগ্রবাদ হিসেবে বর্ণনা করা হয়—যা মূলত পর্যবেক্ষকের সহানুভূতির ওপর নির্ভর করে। তবে, এসব ক্ষেত্রে করা গবেষণাগুলো প্রায়ই এই সিদ্ধান্তে পৌঁছায় যে, অধিকাংশ সংঘাতের মূল কারণ জাতিগত বিদ্বেষ।

এনসাইক্লোপিডিয়া অব ওয়ার্স এর মতে, মোট ১,৭৬৩টি পরিচিত/নথিভুক্ত ঐতিহাসিক সংঘাতের মধ্যে ১২১টি অর্থাৎ ৬.৮৭%, সংঘাতের প্রাথমিক কারণ ছিল ধর্ম। ম্যাথিউ হোয়াইটের দ্য গ্রেট বিগ বুক অফ হরিবল থিংস বইয়ের তথ্য অনুযায়ী, বিশ্বের ১০০টি সবচেয়ে ভয়াবহ নৃশংসতার মধ্যে ১১টির প্রধান কারণ ছিল ধর্ম।

সংজ্ঞা

কন্‌রাড রেপগেন (১৯৮৭) এই বিষয়টি তুলে ধরেন যে যুদ্ধরত পক্ষগুলোর যুদ্ধ করার পেছনে একাধিক অভিপ্রায় থাকতে পারে। এমন গোপন উদ্দেশ্যও থাকতে পারে যা ঐতিহাসিকদের পক্ষে আর খুঁজে বের করা সম্ভব নয়। তাই, কোনো যুদ্ধবাজের একটি নির্দিষ্ট উদ্দেশ্য ছিল—এই যুক্তির ওপর ভিত্তি করে কোনো ঘটনাকে কেবল 'ধর্মীয় যুদ্ধ' (কিংবা 'উত্তরাধিকারের যুদ্ধ') আখ্যা দেওয়া হলেই সেটি তেমন হয়ে যায় না।
ধর্মীয় ঐতিহ্যে পবিত্র যুদ্ধের ধারণা
প্রাচীন সাম্রাজ্যগুলোকে সর্বোচ্চঈশ্বরবাদ (একক দেবতাবাদী) হিসেবে বর্ণনা করা যায় [কার মতে?], অর্থাৎ শাসক শ্রেণীর একক দেবতার প্রাধান্য ছিল (যেমন ব্যাবিলনীয় সাম্রাজ্যে মরদুক, অ্যাসিরীয় সাম্রাজ্যে আশুর ইত্যাদি), অথবা সাম্রাজ্যিক পূজার মাধ্যমে শাসককে দেবতা হিসেবে প্রতিষ্ঠিত করা হতো। তবে একেশ্বরবাদের বিকাশের সাথে সাথে "পবিত্র যুদ্ধ"-এর ধারণা একটি নতুন পর্যায়ে প্রবেশ করে।Jonathan Kirsch  God Against The Gods: The History of the War Between Monotheism and Polytheism, Penguin, 2005.
ইসলাম

সামরিক জিহাদের প্রথম রূপ প্রকাশ পায় মুহাম্মদ ও তাঁর ছোট দল মক্কা থেকে মদিনায় হিজরত করার পর এবং মদিনার বেশ কয়েকজন বাসিন্দার ইসলাম গ্রহণের মাধ্যমে। মক্কাবাসীদের বিরুদ্ধে সংগ্রাম সম্পর্কে প্রথম ওহি নাজিল হয় কুরআনের ৩৯-৪০ নং আয়াতে::William M. Watt: Muhammad at Medina, p.4; q.v. the Tafsir regarding these verses

সুদানীয় গৃহযুদ্ধ
দ্বিতীয় সুদানীয় গৃহযুদ্ধ (১৯৮৩–২০০৫) একটি জাতিগত ও ধর্মীয় সংঘাত হিসেবে বর্ণনা করা হয়, যেখানে মুসলিম প্রধান কেন্দ্রীয় সরকার কর্তৃক অমুসলিম দক্ষিণাঞ্চলের জনগণের উপর শরিয়া আইন চাপিয়ে দেওয়ার প্রচেষ্টা সহিংসতা এবং পরবর্তীতে গৃহযুদ্ধের সূত্রপাত ঘটায়। যুদ্ধের পরিণতিতে, যুদ্ধ সমাপ্তির ছয় বছর পর দক্ষিণ সুদান স্বাধীনতা অর্জন করে। সুদান মুসলিম সংখ্যাগরিষ্ঠ দেশ এবং দক্ষিণ সুদান  খ্রিস্টান সংখ্যাগরিষ্ঠ।টিবি, বাসাম (২০০৮)। রাজনৈতিক ইসলাম, বিশ্ব রাজনীতি এবং ইউরোপ। রুটলেজ। পৃষ্ঠা ৩৩। "সেপ্টেম্বর ১৯৮৩ সালে, অমুসলিম সুদানি জনগণের ওপর শারিয়া আইন চাপিয়ে দেওয়া হয়, এবং সেই সময় থেকে উত্তরের মুসলমানরা দক্ষিণের অমুসলিমদের বিরুদ্ধে জিহাদ চালিয়ে আসছে।"

টীকা  

তথ্যসূত্র

গ্রন্থপঞ্জি


Cliff, Nigel (2011)। পবিত্র যুদ্ধ: কীভাবে ভাস্কো দা গামার মহাকাব্যিক অভিযাত্রা শতাব্দীপ্রাচীন সভ্যতার সংঘাতের মোড় ঘুরিয়ে দিয়েছিল, হার্পারকলিন্স, ।  
Crowley, Roger (2013)। ১৪৫৩: কনস্টান্টিনোপলের পবিত্র যুদ্ধ এবং ইসলাম ও পশ্চিমাদের সংঘাত, হাইপারিয়ন, ।  

Hashmi, Sohail H. (2012)। ন্যায়যুদ্ধ, পবিত্র যুদ্ধ এবং জিহাদ: খ্রিস্টান, ইহুদি ও মুসলিম সাক্ষাৎ ও বিনিময়, অক্সফোর্ড ইউনিভার্সিটি প্রেস, ।  

Johnson, James Turner (1997)। পশ্চিমা ও ইসলামী ঐতিহ্যে পবিত্র যুদ্ধ ধারণা, পেনসিলভানিয়া স্টেট ইউনিভার্সিটি প্রেস, ।  
Kirby, Dianne ধর্ম ও শীতল যুদ্ধ, পলগ্রেভ ম্যাকমিলান,  (২০১৩ পুনর্মুদ্রণ)।  


Miner, Steven Merritt (2003)। স্টালিনের পবিত্র যুদ্ধ: ধর্ম, জাতীয়তাবাদ ও মৈত্রীনীতি, ১৯৪১-১৯৪৫, নর্থ ক্যারোলাইনা ইউনিভার্সিটি প্রেস, ।  
Mühling, Christian (2018)। ইউরোপীয় ধর্মযুদ্ধ বিতর্ক (১৬৭৯-১৭১৪): ধর্মীয় স্মৃতি ও লুই চতুর্দশের সময়কালে আন্তর্জাতিক রাজনীতি (মাইনজ ইউরোপীয় ইতিহাস ইনস্টিটিউট প্রকাশনা, ২৫০) গটিংজেন, ভান্ডেনহোক ও রুপ্রেখট, ।  
New, David S. (2013)। পবিত্র যুদ্ধ: খ্রিস্টান, ইহুদি ও ইসলামি মৌলবাদের উত্থান, ম্যাকফারল্যান্ড, ।  

Sharma, Vivek Swaroop (মার্চ/এপ্রিল ২০১৮) "একটি সংঘাতকে 'ধর্মীয়' কী করে তোলে?" দ্য ন্যাশনাল ইন্টারেস্ট ১৫৪, ৪৬–৫৫।  পূর্ণ পাঠ্য উপলব্ধ: http://nationalinterest.org/feature/what-makes-conflict-religious-24576।
আরও পড়ুন

বহিঃসংযোগ

ধর্মযুদ্ধসমূহ 

যুদ্ধের মানচিত্র, ধর্মের ইতিহাস

বিশ্বকোষের ধর্মযুদ্ধ গণনা

ধর্ম ও ইতিহাসের ১০০টি ভয়াবহ নৃশংসতা

বিষয়শ্রেণী:ধর্মীয় আচরণ ও অভিজ্ঞতা
বিষয়শ্রেণী:ধরন অনুযায়ী যুদ্ধবিগ্রহ
বিষয়শ্রেণী:ধরন অনুযায়ী যুদ্ধ
বিষয়শ্রেণী:ধর্ম ভিত্তিক যুদ্ধ